Krop van maag pynlik |Health24
Krop van maag pynlik
1. My dogter is 16, het A-tipe persoonlikheid en kry verskriklike maagpyn by tye wat van korte duur is. Dit voel dan vir haar asof sy nie asem kry nie en kry dan baie warm. Sy kry verligting as ek haar hard op haar rug druk (agter die pyn). Wat kan dit wees? Dit is asof dit meer voorkom wanneer sy gespanne is, soos voor 'n toets of eksamen. Sy eet reg en gesond en vermy sterk kos.
2. Sy sukkel ook baie met krampe in haar bene en tone. Ek gee haar nou en dan sout popcorn of marmite toebroodjie, maar lyk my dis nie genoeg nie. Wat stel u voor?
Answer 1,365 views
1. Vir die maagpyn kan jy haar 'n antisuur soos Mucaine gee wanneer sy dit kry. Een of ander tyd moet julle GP net kyk of sy nie maar die kameratjie moet sluk nie. Sy kan ook Zantac 75 probeer.
2. Vir die krampe kan jy haar CALMAG aanvulling gee en sy moet ook haar spiere strek voor sy oefening doen wat die bene betrek - soos draf bv. Mens kry die krampe van ooreising van die spiere of agv 'n tekort aan kalsium en magnesium.